***Girdimasis suvokimas***– viena iš svarbiausių suvokimo formų (kartu su regimuoju ir taktiliniu (lytėjimo) suvokimu), kurios padeda susidaryti bendrą, išsamų pasaulio vaizdą.

***Girdimasis suvokimas*** – tai gebėjimas skirti ir atpažinti neverbalinius (gyvosios ir negyvosios gamtos) ir verbalinius (kalbinius) garsus.

***Kai sutrinka girdimasis suvokimas, vaikas:***

• Nesuvokia sklindančio garsų srauto. Taip, kaip mes girdime nepažįstamą užsienio kalbą, bet jos nesuprantame (tik girdime besiliejantį garsų srautą, visiškai jo nesuvokdami).

• Negeba diferencijuoti iš klausos panašiai skambančių fonemų (garsų), neišmoksta pažinti garsų, nors fizinė klausa pilnavertė.

• Gali nesuprasti aplinkinių kalbos ir pagal intonacinę ritminę struktūrą.

• Nepalyginamai geriau diferencijuoja regimuosius nei garsinius dirgiklius.

• Vaikų, kurie blogai diferencijuoja garsinius dirgiklius, kalba plėtojasi lėčiau.

• Dėl girdimojo suvokimo trūkumų vaikai negeba diferencijuoti iš klausos panašiai skambančių fonemų (garsų) ir todėl negali jų susieti su atitinkamomis grafemomis (raidėmis) rašydami.

• Kartais šie vaikai negirdi žodžio pabaigos, todėl netaria galūnių, sakinio pabaigos, todėl parašo nepilną sakinį.

 • Taip pat nejaučia atskirų prasminių kalbos vienetų ribų, todėl gali rašyti, suliedami vieno žodžio pabaigą su kito pradžia.

***Nesusiformavus foneminiam suvokimui (gebėjimui skirti raides/garsus), vaikas suvokia ne tai, ką mes jam sakome, o tai ką jis išgirsta.***

***Neišlavėjusi foneminė klausa mokykloje tampa skaitymo bei rašymo sutrikimų priežastimi.***

• 4-5 metų vaikai labiausiai jautrūs foneminės klausos formavimui.

• Per didelis triukšmas gali trukdyti skirti kalbos garsus (dėl savisaugos vaikas stengsis negirdėti jokių garsų) ir sulėtinti arba pamažu netgi sužlugdyti vaiko kalbos raidą.

**GIRDIMOJO SUVOKIMO LAVINIMAS**

• **Nekalbinių garsų skyrimas** *(tylūs – garsūs, aukšti – žemi, ilgi – trumpi, malonūs, švelnūs – šiurkštūs, nemalonūs garsai).*

• „**Kas čia?“** *(atspėti, kieno tai garsas, pvz., mašina važiuoja, skamba telefonas, laša vanduo ir pan.).*

• **„Sugauk bitutę“** – *tariami garsai, o vaikas turi suploti išgirdęs bitutės garsiuką (z):*

*a, o, z, u, i, z, e, ė, y, z, i, a, o, z, s, z, š,*

*s, z, ž, s, s, ž, z, ž, s, š, z.*

**• „Sugauk vabalą“** (garsą ž):

*a, ž, o, a, u, ž, i, e, a, ž, a, s, z, s, ž, š, s, z, ž, s, š, ž.*

**• „Sugauk gyvatę“** (garsą š):

*a, e, š, e, u, š, i, u, a, o, š, o S, z, ž, š, s, š, z, s, š, ž, s, z.*

• **Koks skiemuo kitoks?**

*Pa-pa ba, ta-ta-da, ko-ko-go, ti-di-ti, sa-za-ca, ša-ža-ča.*

* **„Kuris žodis“**. P*aprašyti vaiko pasakyti koks žodis buvo pasakytas paraidžiui arba skiemenimis S A L A – SALA KO ŠĖ - KOŠĖ K I Š E N Ė - KIŠENĖ*.
* „**Išvardink garsus“.** *Duoti trumpus žodelius* ***(op, am, mū, aš, ša)*** *ir prašyti išvardinti visus tų žodžių garsus. Duoti 3, 4, 5 garsų žodžius* ***(kur, šoka, neša, karvė)*** *ir prašyti išvardinti visus garsus*.
* **„Sugrupuok paveikslėlius“.** Duoti vaikui sugrupuoti paveikslėlius pagal pirmą garsą.
* **Fonemų diferencijavimas** (pav.1)



*Pav. 1. Garsų s-š diferenciacija.*

* **Garso vietos žodyje nustatymas** (pav. 2)



*Pav. 2. Garso vieta žodyje.*

**Pasakyk žodį, kuriame yra garsas (s, š, z, ž):**

**S**

*lapė, koja, sausainis, gėlė, stalas, kėdė, malūnai, valtelė, sraigė, kaladė, vasara, mašina, želė, zylė, kastuvas kilimai.*

**Z**

*alma, ratai, zylė, kaimai, batai, zebrai, vaza, kasa, mozaika, rasa, vazelinas, saulė, zylė, siena, zebrai, zuikiai, sala.*

**Š**

*arka, bulvė, šaka, kava, šernai, lapai, šovė arbata, mašina, kreida, košė, lapai, lašai saulė, žolė, šernai, skruzdėlė, šaldytuvai.*

**Ž**

*kėdė, žolė, pelė, katė, žemė, lapė, žirniai, kelmai, vežimai, namai, lažybos, batai, šienas, žemė, saulė, zylė, žemuogė.*

**Koks žodis nereikalingas?**

*kalė, kalė, kalė, tarė, kalė, kalė, kalė, veda, veda, veda, meta, veda, veda, veda, saulė, saulė, saulė, šaudė, saulė, saulė, saulė.*

**• Kelintas žodyje yra pasirinktas garsas? Kiek tokių garsų yra žodyje?**

*(S) Sala, vasara, namas, sausainis;*

*(Š) Šernas, mašina, nuneš, šaukštas;*

*(R) Ratas, varovai, dabar, rabarbaras.*

**• Kuo skiriasi šie žodžiai?**

karas – garas, kelia – gelia, gelti-kelti,

kalva – galva, sega-seka, guolis-kuolas,

puvo – buvo, pasas – basas, pyla – byla.

**• Kuris žodis pasakytas klaidingai?**

*Bavasarį parskrenda paukščiai.*

*Tėtė taikliai sauto.*

*Girvis yra aštrus.*

*Sunkus darpas bulves skusti.*

• Rask knygelėje paveikslėlius, kurių pavadinimuose yra garsas.... (s, š, ž ir pan.).

• Pasakyk žodžių, kuriuose yra garsas... (s, š, ž ir pan.).

• Kiek skiemenų turi žodis lapė (namas, dovana, palapinė, kupranugaris).

• Sugalvok žodį, kuris turi du (tris, keturis ir t.t.). skiemenis.

**Literatūros šaltiniai:**

1. **Kielaitė, R. (2013)., Kartu įveikime mokymosi sunkumus. Šiauliai. Lucijus**.
2. **Foneminio suvokimo raidos etapai:**

https://www.zelmenelis.lt/wp-content/uploads/2020/02/Fonologinio-suvokimo-raidos-etapai.-Pasiruo%C5%A1imas-skaitymui-ir-ra%C5%A1ymui.-Lankstinukas-apie-fonologinio-suvokimo-ugdym%C4%85.pdf

1. **Girdimojo suvokimo lavinimas:**

https://usc.utena.lm.lt/images/2015\_dokumentai/2015\_lankstinukai/logo/fonem\_klausos\_lavinimas-1.pdf

**Girdimojo suvokimo lavinimas**

(ikimokykliniame, priešmokykliniame ir pradinio ugdymo amžiuje)

**Atmintinė tėvams ir mokytojams**



Parengė:

Ruklos Jono

Stanislausko mokyklos-daugiafunkcio centro

specialioji pedagogė

Virginija Stonienė